

VEJLEDNING vedr. honorar til menighedsrådsmedlemmer med særlige funktioner
Provstiet ønsker, at honorarerne i de forskellige sogne er sammenlignelige - dog under hensyntagen til sognenes forskelligheder. Derfor har Provstiet vedtaget nedenstående vejledning til honorarfastsættelse.
Provstiudvalget skal godkende alle honorarer og godtgørelser, som menighedsrådene bevilger formænd, personaleansvarlig, kirkeværger og kasserere.
For at sikre klare retningslinjer for hvilke arbejdsopgaver, der skal løses af formand, personaleansvarlig, kirkeværge og kasserer, anbefales det at følge de retningslinjer, Landsforeningen af Menighedsråd har udarbejdet.
Honorar
Nedenstående honorarsatser er vejledende. Væsentlige afvigelser skal dog ledsages af en begrundelse, som Provstiudvalget skal have i hænde på det møde, hvor de behandler kirkekassernes budgetter og godkender honorarerne.
Hvis menighedsrådet efter godkendelse af budgetterne ønsker at hæve et honorar, skal dette godkendes af Provstiudvalget og skal ligeledes ledsages af en begrundelse.
Hvis menighedsrådet vurderer, at en funktion lokalt ikke har væsentlige forpligtelser, kan honorering undlades eller reduceres.
Hvis et medlem har flere roller, kan menighedsrådet vælge at tildele medlemmet honorar for hver enkelt funktion.

	
	
	Årligt grundbeløb pr. 1/3-12
	Årligt grundbeløb pr. 1/8-26

	Formandsrolle
	Basisbeløb
	19.635,50 kr.
	25.000 kr.

	
	Tillæg pr. MR-medlem > 5 personer
	785,42 kr.
	1.000 kr.

	Personaleansvarlig
	Basisbeløb
	11.781,30 kr.
	15.000 kr.

	
	Tillæg pr. fastansat medarbejder v. delt daglig ledelse (med f.eks. præst eller kordegn/ansat daglig leder)
Udover medarbejdermøde og arbejdsmiljødrøftelse afholder kontaktpersonen fx MU-samtaler og løser andre opgaver i den daglige personaleledelse, så  som ferieplanlægning, APV eller lønforhandlinger i samråd med daglig leder
1 lønnet kirkekor tæller som 1 fastansat medarbejder – medmindre ledelsen er uddelegeret til organist/kirkemusiker
	628,34 kr.
	800 kr.

	
	Tillæg for fuld daglig ledelse udført af personaleansvarlig i MR
	3.927,10 kr.
	5.000 kr.

	Tillæg pr. fastansat medarbejder v. fuld daglig ledelse udført af personaleansvarlig i MR
Den personaleansvarlige løser alle opgaver i den daglige ledelser, herunder medarbejdermøder og arbejdsmiljø-drøftelse, MU-samtaler, APV, ferie- og arbejdstidsplanlægning, lønforhandling, håndtering af sygdom mv.
1 lønnet kirkekor tæller som 1 fastansat medarbejder – medmindre ledelsen er uddelegeret til organist/kirkemusiker
	942,50 kr.
	1.200 kr.

	Kirkeværge
	Basisbeløb
	11.781,30 kr.
	15.000 kr.

	
	Tillæg pr. embedsbolig (som ikke hører under VEBO)
	3.927,10 kr.
	kr 5.000

	Kasserer
	Basisbeløb
	11.781,30 kr.
	15.000 kr.

	
	Tillæg for budget 5 - 7 mill. kr
	785,42 kr.
	1.000 kr.

	
	Tillæg for budget > 7 mill kr.
	1.570,84 kr.
	2.000 kr.

	
	
	
	



Regulering 
Satserne reguleres iht. den aktuelle reguleringsprocent, som kan findes i Medarbejder- og Kompetencestyrelsens grundbeløbsberegner: https://grundbeloeb.medst.dk/ grundbeloebsberegner/beregner-2012/
Regulering foretages én gang årligt, dvs. hvis der er lønfremskrivninger i løbet af året, reguleres honoraret først i det kommende budget.
Skattefri godtgørelse
Som alternativ til fast honorar er det muligt at give en skattefri godtgørelse af administrative omkostninger
Den skattefri godtgørelse kan gives op til den skattefri grænse pr. person for telefon- og internet samt dækning af administrative omkostninger, fx kontorartikler, porto og møder, jf. SKATs gældende regler, uanset om samme person har flere hverv.
De aktuelle beløb kan ses hos SKAT: skat.dk/data.aspx
Denne løsning indebærer, at man ikke må modtage nogen form for honorar fra menighedsrådet - heller ikke synsdiæter. Man kan dog modtage kørselsgodtgørelse efter de gældende regler, som kan ses her: https://folkekirkensintranet.dk/vejledninger/oekonomi/personaleadministration
